**পূজা চোপড়া** (জন্ম: ৩রা মে ১৯৮৫) একজন ভারতীয় চলচ্চিত্র অভিনেত্রী এবং মডেল। তিনি ২০০৯ মিস ওয়ার্ল্ড প্রতিযোগিতার সেমিফাইনালে পৌঁছানো এবং দক্ষিণ আফ্রিকার জোহানেসবার্গে অনুষ্ঠিত এক সুন্দরী প্রতিযোগিতায় "বিউটি উইথ এ পারপাস" খেতাব অর্জনকারী প্রথম ভারতীয় ছিলেন। তিনি ২০০৯ সালে ফেমিনা মিস ইন্ডিয়াসহ মোট আটটি জাতীয় এবং আন্তর্জাতিক খেতাব জয় করেছেন।

প্রারম্ভিক জীবন
---------------

পূজা চোপড়া ১৯৮৫ সালের ৩রা মে তারিখে ভারতের পশ্চিমবঙ্গের কলকাতায় জন্মগ্রহণ করেছিলেন। তিনি একক মায়ের সন্তান ছিলেন এবং তিনি তাঁর মা এবং দিদিমার কাছেই শৈশব অতিবাহিত করেছেন। বর্তমানে তিনি মহারাষ্ট্রের পুনেতে বসবাস করছেন। শুভ্রা চোপড়া নামে তাঁর এক বড় বোন রয়েছে।

পেশাজীবন
--------

২০১৯ সালের ১৭ই ফেব্রুয়ারি তারিখে, পূজা চোপড়া কলকাতায় অনুষ্ঠিত ২০০৯ ফেমিনা মিস ইন্ডিয়া পূর্বের খেতাব অর্জন করেছিলেন। তিনি "মিস পারফেক্ট ১০", "মিস ক্যাটওয়াক", "মিস বিউটিফুল স্মাইল", "তালওয়ারকার্স বেস্ট বডি" এবং "মিস স্পার্কলিং বিউটি"-এর খেতাবও জয় করেছিলেন। এর ফলস্বরূপ তিনি ফেমিনা মিস ইন্ডিয়া ২০০৯র চূড়ান্ত দশ প্রতিযোগীর মধ্যে একজন হয়ে উঠেন। ২০০৯ সালের ৫ই এপ্রিল তারিখে, তিনি প্যান্টালুনের ফেমিনা মিস ইন্ডিয়া-ওয়ার্ল্ড ২০০৯-এর মুকুট জয় করেছিলেন।

২০০৯ সালের ১২ই ডিসেম্বর তারিখে অনুষ্ঠিত মিস ওয়ার্ল্ডের চূড়ান্ত পর্বের এক সপ্তাহ আগে, সিড়ি দিয়ে হাঁটার সময় পড়ে গিয়ে চোপড়া তাঁর গোড়ালিতে চোট পেয়েছিলেন। চিকিৎসকেরা তাঁকে তিন সপ্তাহের পূর্ণ বিশ্রাম নেওয়ার পরামর্শ দিয়েছিলেন, তবে তিনি উক্ত প্রতিযোগিতা চালিয়ে যাওয়ার সিদ্ধান্ত গ্রহণ করেছিলেন। মিস ওয়ার্ল্ড সংগঠকদের প্রধান জুলিয়া মর্লি চোপড়াকে নাচের পর্বটি থেকে নাম প্রত্যাহার করার পরামর্শ দিয়েছিলেন, তবে নৃত্য পরিবেশনের সময় দুই-একটি পদক্ষেপ করার পরই তাঁকে থামিয়ে দেওয়া হয়েছিল। অতঃপর তিনি ১১২ জন প্রতিযোগীর মধ্যে শীর্ষ ১৬ প্রতিযোগীর একজন নির্বাচিত হন।

২০০৯ সালের ১২ই ডিসেম্বর তারিখে ভারতের "নানহি কলি" নামক দাতব্য প্রকল্পের জন্য তিনি মিস ওয়ার্ল্ড ২০০৯-এ "বিউটি উইথ এ পারপাস" খেতাব অর্জন করেছিলেন। তিনি তাঁর প্রকল্পের জন্য ১০ হাজার মার্কিন ডলার জিতেছিলেন, যা তিনি ছোট মেয়েদের দারিদ্র্যের সাথে লড়াই করার কাজ ব্যয় করেছিলেন।

ব্যক্তিগত জীবন
--------------

পূজা যখন জন্মগ্রহণ করেছিলেন, তাঁর বাবা তাঁকে চাননি; কারণ তিনি একটি পুত্র সন্তান চেয়েছিলেন। তাঁর মা তাঁকে রাখার সিদ্ধান্ত নিয়েছিলেন বলে তাঁর বাবা তাঁর মা নীরা চোপড়াকে ছেড়ে চলে গিয়েছিলেন। পূজার ব্যক্তিগত জীবনের কাহিনী নিশা পহুজার তথ্যচিত্র, *দ্য ওয়ার্ল্ড বিফোর হার*-এ প্রদর্শন করা হয়েছে।

তথ্যসূত্র
---------

1. ↑  "2009 – India"। Beautywithapurpose.com। ২৪ ফেব্রুয়ারি ২০১২। সংগ্রহের তারিখ ৬ জুলাই ২০১২।
2. ↑  "Welcome"। Miss World। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১২।
3. ↑  "Neera Chopra: My Husband threw us out"। Timesofindia.indiatimes.com। ২৬ এপ্রিল ২০০৯। সংগ্রহের তারিখ ১৫ জুলাই ২০১২।
4. ↑  (ref: the documentary 'The World Before Her')
5. ↑  "Pooja Chopra"। ২৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২০।
6. ↑  "Pooja Chopra crowned Femina Miss India 2009"। ১৫ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২০।
7. 1 2  Business Standard (১৯ ডিসেম্বর ২০০৯)। "Global highlights of the week"। Business-standard.com। সংগ্রহের তারিখ ৬ জুলাই ২০১২।
8. ↑  "Spotlight on Fashion 2009"। Zeenews.com। ২৮ ডিসেম্বর ২০০৯। ২৯ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১২।
9. ↑  "Katrina Kaif clinches the number one spot in sexiest Asian women poll – Bhangra News Feed"। Bhangra.org। ১৯ ডিসেম্বর ২০০৯। ৯ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১২।
10. ↑  "Miss India Pooja Chopra's dad told mum to kill her or forfeit marriage"। *DNA India* (ইংরেজি ভাষায়)। ২০০৯-০৫-০৩। সংগ্রহের তারিখ ২০১৯-০৩-১২।
11. ↑  World Before Her (২০১৪-০৫-১৫), *The World Before Her | Pooja's Story*, সংগ্রহের তারিখ ২০১৯-০৩-১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **পূজা চোপড়া** সংক্রান্ত মিডিয়া রয়েছে।

* ইন্টারনেট মুভি ডেটাবেজে পূজা চোপড়া (ইংরেজি)
* মিস ইন্ডিয়ার প্রাতিষ্ঠানিক ওয়েবসাইটে পূজা চোপড়া (ইংরেজি)
* মিস ইন্ডিয়া – প্রোফাইল (ইংরেজি)